  Анжелика Тихонова корреспондент Ижкарысь Геннадий Красильниковлэн музей-юртаз удмурт гожъяськись Михаил Петров вордӥськем дырысен 115 ар тырмонлы сӥзем «Кырӟан улэ калык пӧлын» тодосъя семинар ортчиз. Со сярысь ужъюртлэн «ВКонтакте» мерлыко вотэсысь огиназ ивортӥзы. Музей-юртысь тодосъя ӧнерчи Елена Григорьева писательлэн улонэз но творчествоез сярысь электрон адӟытон дасяз. Матысь дыре соин музей-юртлэн мерлыко вотэсысь огиназ но Удмуртиысь Кузебай Герд нимо йӧскалык музейлэн нимлыко сайтаз тодматскыны луоз Тодосъя семинаре Удмурт кун университетысь Удмурт кылосбуръя, финно-угроведениея но журналистикая институтысь студентъёс вуылӥзы. Музей-юртын ужасьёс, Михаил Петров сярысь сяна, музей ужлэн аспӧртэмлыкез, адӟытон радъян сярысь мадизы.  Удмурт гожъясь, кылбурчи, берыктӥсь Михаил Петрович Петров вордскиз 1905-тӥ арын 21-тӥ шуркынмонэ туала Татарстанысь Монашево гуртын. 1920-тӥ аръёс пумын нырысетӥ литература гожтосъёсыз Горд Армилы сӥземын вал, собере ужъёсаз гурт улонлы, коллективизацилы саклык висъяз. Тужгес тодмо произведениосыз: «Вуж Мултан» роман, «Италмас», «Кырӟан улоз» поэмаос, «Ӟардон азьын» мадёс. Ӟуч кылысь Лев Толстоез, Максим Горькиез, Михаил Лермонтовез, Михаил Шолоховез, Александр Твардовскиез но мукетъёссэ берыктӥз. Быдӟым Атыкай оже пыриськиз. Пусъемын «Знак Почёта», Ужъя Горд Кизили, Горд Кизили орденъёсын но медальёсын. Улонысь 1955-тӥ арын 29-тӥ коньывуонэ кошкиз  Тодэ вайытом, Удмуртиын тужгес лыдӟиськись семьяез шараязы.  Тегъёс: Мерлык Ижкар Музей Удмуртия гожъясьёс  